Kart over Australiakompilert av Arnold Henry Guyot og Frederick Augustus Porter Barnard.
**Arnold Henry Guyot** (født 28. september 1807 i Boudevilliers nær Neuchâtel i Sveits, død 8. februar 1884 i Princeton i New Jersey i USA) var en sveitsisk-amerikansk geograf og geolog. Han var den første til å påpeke og granske visse viktige trekk ved isbreers bevegelse og struktur.[]

Liv og virke
------------

### Bakgrunn

Allerede i ungdommen samlet Arnold Guyot på planter og insekter. Han fikk tidlig utdannelse i La Chaux-de-Fonds og så ved kollegiet i Neuchâtel. Der studerte han teologi og så naturhistorie. I 1825 fortsatte han studiene i Karlsruhe. Her bodde han hos en familie Braun, der han ble kjent med Louis Agassiz (1807–1873). Fra Karlsruhe flyttet han til Stuttgart for ytterligere studier. Han returnerte til Neuchâtel i 1827.

Guyot dro så til Berlin fast bestemt på å forberede seg på et geistlig embede.[] I Berlin bestemte han seg etterhvert til å legge teologien til side og heller konsentrere seg om naturvitenskapene. Han hørte forelesninger av Alexander von Humboldt og Carl Ritter. 

I 1835 avsluttet han studiene med et doktorarbeide om den naturlige klassifikasjon av innsjøer.

### Forskning

Guyot dro til Paris og ble huslærer for sønnene til comte de Pourtalès, en adelsmann med tilknytning til Neuchâtel. Denne stillingen gav han muligheten til vidstrakte reiser rundt om i Europa.[]

Guyot ble i 1839 professor i historie og fysisk geografi ved universitetet i Neuchâtel og satte med Louis Agassiz og Édouard Desor i gang med undersøkelser vedrørende Alpene (*Système glacière*, 1848). I 1848 besøkte han Agassiz ved universitetet i Cambridge i Massachusetts og holdt vinteren 1848-49 i Boston en serie forelesninger om forholdet mellom den fysiske geografi og historien. Forelesningene ble i 1849 utgitt under tittelen *Earth and Man*.

I 1855 ble han professor i geologi og fysisk geografi ved College of New Jersey. I 1856 innrettet han av sine samlinger et museum som skulle bli til det senere Princeton Museum of Natural History.[]

For Smithsonian Institution anla han meteorologiske stasjoner (og instruerte virksomheten) og oppsatte meteorologiske og fysiske tabeller samt undersøkte Appalachenes geologiske oppbygning (avhandlinger 1861 og 1880).

Øvrige skrifter i utvalg
------------------------

* *Physical Geography* (1872)
* *Johnson's Universal Cyclopædia* (sammen med Frederick Augustus Porter Barnard, 1872)
* *Creation, or Biblical Cosmogony in the Light of Modern Science* (1884)

Referanser
----------

1. 1 2   Encyclopædia Britannica Online, oppført som Arnold Henry Guyot, Encyclopædia Britannica Online-ID biography/Arnold-Henry-Guyot, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 26. april 2014[Hentet fra Wikidata]
3. 1 2 3 4 5   www.accademiadellescienze.it, Accademia delle Scienze di Torino ID arnaud-henry-guyot, besøkt 1. desember 2020[Hentet fra Wikidata]
4. 1 2   Autorités BnF, oppført som Arnaud Henri Guyot, BNF-ID 15342505s[Hentet fra Wikidata]
5. ↑   Find a Grave[Hentet fra Wikidata]

Kilder
------

* Guyot, Arnold Henry i *Nordisk familjebok* (2. utgave, 1909)

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** HDS
 |